דארלין'

דארלין' (באנגלית: ) הייתה להקת רוק צרפתית שהוקמה בשנת 1992 על ידי לורן ברנקוביץ', תומא בנגלטר וגי-מנואל דה הומם-קריסטו. הלהקה הוציאה את שיריה בחברת התקליטים Duophonic של סטריאולאב. חברי הלהקה המשיכו ללהקות המצליחות דאפט פאנק ופיניקס.

 רקע 
שמם נלקח מהשיר של הביץ' בויז באותו שם. הלהקה הוציאה את שיריה בחברת התקליטים Duophonic של סטריאולאב, הכלולה באוסף Shimmies In Super 8 עם סטריאולאב, Huggy Bear ו-Colm. ב-1995 הם הופיעו באוסף De La Viande Pour Le Disco?, שיצא לאור על ידי בננה ספליט. קלטת נדירה זו במהדורה מוגבלת הכילה שני שירים של דארלין' שלא פורסמו, בשם "Untitled 18" ו-"Untitled 33".

ביקורת במגזין המוזיקה הבריטי מלודי מייקר כינתה את המוזיקה "ת'ראש פאנקי מטומטם" ("Daft punky thrash")."Review of Shimmies In Super 8." Melody Maker Apr.-May 1993: n. pag. Web. 6 Apr. 2013. כך, לאחר שהלהקה קצרת הימים התפרקה, בנגלטר ודה הומם-קריסטו הקימו את דאפט פאנק, פרויקט מוזיקה אלקטרונית מצליח ובעל שם עולמי, משנת 1993 ועד פירוקו מאוחר יותר בשנת 2021. בינתיים הצטרף ברנקוביץ' לאחיו הצעיר כריסטיאן מזלאי בלהקת פיניקס. השלושה נשארו חברים, והופיעו יחד כאשר דאפט פאנק הופיעו בהפתעה במהלך הדרן המופע של פיניקס במדיסון סקוור גארדן באוקטובר 2010.

 דיסקוגרפיה 
 Shimmies In Super 8 (אפריל 1993, Duophonic) (אוסף עם Stereolab, Huggy Bear ו-Colm) - "Cindy So Loud" ו-"Darlin'"
 De La Viande pour le disco? (1995, בננה ספליט) (אוסף אמנים שונים) - "Untitled 18" ו-"Untitled 33"

קישורים חיצוניים

הערות שוליים

קטגוריה:דאפט פאנק
קטגוריה:להקות צרפתיות
קטגוריה:להקות שהוקמו בשנת 1992
קטגוריה:שלישיות מוזיקליות